เป็นประจำเดือนแบบกระปิดกระปอย เดี๋ยวเยอะ เดี๋ยวน้อย 3 อาทิตย์แล้วค่ะตอนเป็นประจำเดือนวันแรกเริ่มทานยาคุมแผงใหม่ เพราะหยุดกินไป1 เดือนแล้วก่อนหน้าประจำเดือนมาวันแรกทานยาคุมฉุกเฉินไปด้วยมีความเกี่ยวข้องกันมั้ยค่ะควรหยุดทานมั้ยค่ะ หรือทานต่อไปได้
สวัสดีค่ะ การมีเลือดออกกระปริดกระปรอยทางช่องคลอดอาจเป็นผลข้างเคียงจากการใช้ยาคุมฉุกเฉินหรือยาคุมแบบแผงรายเดือนได้ โดยมักเป็นแค่เลือดออกแค่กระปริดกระปรอยติดกางเกงใน อาจจะเป็นผลข้างเคียงจากยาคุมในช่วง 1-3 เดือนแรกได้ ไม่ควรเป็นเรื้อรัง หรือมีกลิ่นเหม็นคาวกว่าปกติ ไม่มีอาการปวดหน่วงท้องน้อยหากเป็นเลือดออกจากช่องคลอดที่ค่อนข้างมากจนต้องใช้ผ้าอนามัย อาจมีสาเหตุอื่นๆนอกเหนือจากผลข้างเคียงจากยาคุมเช่น มีการติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้น ควรรีบไปพบสูตินรีแพทย์เพื่อตรวจเพิ่มเติมหากเลือดออกมาก อาจหยุดทานยาคุมไปก่อน ทำความสะอาดอวัยวะเพศภายนอกด้วยน้ำสะอาดวันละ 2 ครั้ง ไม่สวนล้างช่องคลอด งดการมีเพศสัมพันธ์